書感
作者：陸游
朝代：宋

paragraphs: 丈夫本願脫世鞿，丹成晝日凌空飛。
纓冠佩玉朝紫微，白銀宫闕瞻巍巍。
不然萬里將天威，提兵直解邊城圍。
苜蓿滿川天馬肥，掩取不遣一騎歸。
苦心文章亦未非，與此二事同一機。
寥寥千載見亦稀，莊屈己死吾疇依。
哀哉窮子百家衣，豈識萬斛傾珠璣。
欲洗薄蝕還光輝，熟睨無力空歔欷。